**NOTĂ INFORMATIVĂ**

**la proiectul de modificare a *Hotărârii Guvernului cu privire la modul de finanțare din bugetul de stat a proiectelor culturale desfășurate de organizațiile necomerciale nr. 503/2019***

|  |
| --- |
| * + - 1. Denumirea autorului și, după caz, a participanților la elaborarea proiectului |
| Ministerul Educației, Culturii și Cercetării. |
| 2. Condițiile ce au impus elaborarea proiectului de act normativ și finalitățile urmărite |
| Actualul Regulament cu privire la modul de finanțare din bugetul de stat a proiectelor culturale desfășurate de organizațiile necomerciale a fost adoptat prin Hotărârea de Guvern nr. 503/2019 în condițiile în care precedentul Regulament din anul 2014 avea multiple carențe funcționale, sesizate atât de Ministerul Educației, Culturii și Cercetării, cât și de reprezentanții mediului asociativ care au aplicat pe parcursul anilor la concursul anual de proiecte culturale organizat de către Minister. În urma organizării sesiunii de proiecte culturale pentru anul 2020 au fost observate anumite probleme în legătură cu funcționalitatea noului regulament, fiind necesare unele mici modificări și completări pentru a exclude problemele menționate.  Printre principalele carențe și probleme legate de actualul Regulament se numără:   1. Inexistența unei corelații matematice juste între punctajul acumulat de un proiect și suma alocată de către minister în cazul în care proiectul este finanțat. Astfel, la moment, un proiect care acumulează 61 de puncte primește 100% din suma solicitată în cazul în care există suficiente resurse financiare, exact ca un proiect care acumulează 99 de puncte din 100, ceea ce reprezintă un dezavantaj relativ pentru proiectele foarte bune și nu permite penalizarea proiectelor mai puțin bune dar care obțin finanțare. 2. Existența ariei tematice „proiecte de tip festival” care a creat multe neclarități pentru aplicanți, în foarte multe cazuri aceștia neavând nici un reper între a alege să aplice de exemplu la aria tematică „muzică și dans” sau la „proiecte de tip festival”. Excluderea ariei tematice „proiecte de tip festival” va simplifica activitatea comisiei de evaluare a proiectelor și va elimina incertitudinile aplicanților la alegerea ariei tematice dorite. 3. Denumirile ariilor tematice nu corespund foarte bine denumirilor general acceptate în mediul academic și artistic. Spre exemplu, aria tematică „arte” a indus în eroare unii aplicanți, nefiind clar la ce arte se referă. Distincția clară între artele vizuale, artele spectacolului și muzică va elimina această neclaritate în procesul de depunere a proiectului. |
| 4. Principalele prevederi ale proiectului și evidențierea elementelor noi |
| Principalele elemente de îmbunătățire în raport cu Regulamentul cu privire la modul de finanțare din bugetul de stat a proiectelor culturale desfășurate de asociațiile obștești, sunt:   * Instituirea unei corelații matematice juste între punctajul acumulat de un proiect și suma alocată de către minister în cazul în care proiectul este finanțat. În acest mod se vor exclude situațiile absurde cu care ministerul s-a confruntat în cadrul concursului de proiecte culturale cu finanțarea în anul curent, când unele proiecte cu bugete prost alcătuite și cu poziții de finanțare neeligibile ar fi trebuit să primească 100% din suma solicitată. Tot în acest mod estimăm creșterea numărului de proiecte care vor putea fi finanțate cu aproximativ 25-25%. * Eliminarea ariei tematice „proiecte de tip festival” care a creat multiple neclarități pentru aplicanți și evitarea posibilității depunerii unuia și aceluiași proiect la mai multe arii tematice. * Modificarea denumirii pentru unele arii tematice, pentru a le face mai clare pentru aplicanți și pentru a le racorda la limbajul academic și artistic general acceptat.   Conform dispozițiilor art. 56 alin. (1) și (3) din Legea nr. 100/2017 cu privire la actele normative, actele normative intră în vigoare peste o lună de la data publicării în Monitorul Oficial al Republicii Moldova. Intrarea în vigoare a actelor normative poate fi stabilită pentru o altă dată doar în cazul în care se urmărește protecția drepturilor şi libertăților fundamentale ale omului, realizarea angajamentelor internaționale ale Republicii Moldova, conformarea cadrului normativ hotărârilor Curții Constituționale, eliminarea unor lacune din legislație sau contradicții între actele normative ori dacă există alte circumstanțe obiective. Astfel, intrarea în vigoare a proiectului la data publicării în Monitorul Oficial rezidă din necesitatea asigurării bunei desfășurări a sesiunii de proiecte culturale pentru anul 2021, avînd în vedere faptul că data-limită de prezentare a proiectelor la Ministerul Educaţiei, Culturii şi Cercetării este 25 noiembrie.  În acest sens, este oportun și necesar ca intrarea în vigoare a actului normativ să fie la momentul publicării în Monitorul Oficial al Republicii Moldova. |
| 5. Fundamentarea economico-financiară |
| Anual, prin Legea bugetului de stat, Ministerului Educației, Culturii și Cercetării îi sunt repartizate mijloace financiare pentru organizarea concursului de proiecte culturale. Astfel, nu vor exista cheltuieli suplimentare față de implementarea precedentului Regulament cu privire la modul de finanțare din bugetul de stat a proiectelor culturale desfășurate de asociațiile obștești. Bugetul planificat pentru alocare în următorii ani pentru concursul de proiecte culturale al Ministerului Educației, Culturii reprezintă pentru anul 2019 – 5 000 mii lei, pentru anul 2020 – 5 000 mii lei, pentru anul 2021 – 5000 mii lei. Remunerarea membrilor comisiei de experți/evaluatori, în mărimea unui salariu mediu lunar pe economie, prognozat pentru anul în curs și aprobat de Guvern, va fi efectuată din contul alocațiilor aprobate ministerului la subprogramul 8502 „Dezvoltarea Culturii”. |
| 6. Modul de încorporare a actului în cadrul normativ în vigoare |
| Se va modifica Hotărârea Guvernului Nr. 503/2019 pentru aprobarea Regulamentului cu privire la modul de finanțare din bugetul de stat a proiectelor culturale desfășurate de organizațiile necomerciale. |
| 7. Avizarea și consultarea publică a proiectului |
| Proiectul a fost plasat pe portalul transparență decizională și transmis în adresa a peste 300 de organizații necomerciale care au aplicat anterior la concurs sau care sunt incluse în baza de date a ministerului. |
| 8. Constatările expertizei anticorupție |
|  |
| 10. Constatările expertizei juridice |
|  |

**Igor ȘAROV**

**Ministru**